  Туспуктэм: Константин Вознесенских Наталия Сильвестрова 0+ Ижкарын нырысьсэ кырӟанъя «Мамин голос» фестиваль-конкурс ялӥзы. Вожвылъяськонын анайёслэсь тужгес усто хоръёссэс быръёзы. Со сярысь кар администрацилэн пресс-службаез ивортӥз. Вожвылъяськонэ карысь школаосын дышетскисьёслэн анайёссы пыриськыны быгато. Ӧжытсэ 12 адямилэсь трос хор Атыкай музъем, инкуазь, яратон сярысь кырӟанъёсты быдэстозы.  Куриськонъёсты 13-тӥ шуркынмонозь куто. Кырӟамез видео гожтоно но сое, озьы ик кырӟанлэсь «минуссэ», yana.pyshina/1993@mail.ru электрон почтае келяно. Видеолэн кузьдалаез 2-4 минут луыны кулэ, сое ӵошкинэс (горизонтально) лэсьтыны кулэ. Устооссэ жюри финалэ ӵектосз. Вожвылъяськонлэн йылпумъян люкетэз 25-тӥ шуркынмонэ Надежда Курченко нимо 91 номеро школаын (Красноармейской урам, 78) 11 часын ортчоз. Тужгес но усто хоръёсты «Русские народные песни» но «Песни российских авторов» номинациосын быръёзы. Юанъёсын 8-950-171-38-56 телефон номеръя жингыртыса вазиськыны луэ. Тодэ вайытом, 9-тӥ куартолэзе 2023-тӥ арын «ZA отцов и сыновей» калык хор кырӟаз. Со борды кышноос, анайёс, сузеръёс но нылъёс итӥськизы. Тегъёс: кырӟан вожвылъяськон анайёс Ижкар Удмуртия  